Qoraqalpogʻiston Respublikasi, viloyatlar va Toshkent shahrida hamda tuman (shahar)larda xotin-qizlar jamoatchilik kengashlarini tashkil etish toʻgʻrisida
(resolution, 2024-12-11)

Oʻzbekiston Respublikasi Prezidentining “Jamiyatda ijtimoiy-maʼnaviy muhitni sogʻlomlashtirish, mahalla institutini yanada qoʻllab-quvvatlash hamda oila va xotin-qizlar bilan ishlash tizimini yangi darajaga olib chiqish chora-tadbirlari toʻgʻrisida” 2020-yil 18-fevraldagi PF-5938-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Prezidentining “Jamiyatda ijtimoiy-maʼnaviy muhitni sogʻlomlashtirish, mahalla institutini yanada qoʻllab-quvvatlash hamda oila va xotin-qizlar bilan ishlash tizimini yangi darajaga olib chiqish chora-tadbirlari toʻgʻrisida” 2020-yil 18-fevraldagi PF-5938-son Farmoniga muvofiq quyidagilar: Qoraqalpogʻiston Respublikasi, viloyatlar va Toshkent shahrida hamda tuman (shahar)larda xotin-qizlar jamoatchilik kengashlari (keyingi oʻrinlarda xotin-qizlar kengashlari) tashkil etilganligi; Oʻzbekiston Respublikasi Mahalla va oilani qoʻllab-quvvatlash vazirligining hududiy boʻlinmalari boshliqlarining birinchi oʻrinbosarlari — xotin-qizlar jamoatchilik kengashlari raislari etib belgilanganligi maʼlumot uchun qabul qilinsin. 2. Quyidagilarni nazarda tutuvchi Qoraqalpogʻiston Respublikasi, viloyatlar va Toshkent shahrida hamda tuman (shahar)lardagi xotin-qizlar jamoatchilik kengashlari toʻgʻrisidagi namunaviy nizom ilovaga muvofiq tasdiqlansin: xotin-qizlar kengashlarining huquqiy maqomi, asosiy vazifalari, funksiyalari, huquq va majburiyatlari; xotin-qizlar kengashlarining tarkibini shakllantirish va ishini tashkil etish tartibi, shuningdek, ular tomonidan qabul qilingan qarorlarning mohiyati; xotin-qizlar kengashlarining davlat organlari va xoʻjalik birlashmalaridagi xotin-qizlar masalalari boʻyicha boshlangʻich tashkilotlari bilan oʻzaro hamkorligini tashkil etish. 3. Quyidagilar xotin-qizlar kengashlarining asosiy vazifalari hisoblanishi maʼlumot uchun qabul qilinsin: xotin-qizlarni qoʻllab-quvvatlash, ularning huquqlari va qonuniy manfaatlarini himoya qilish hamda xotin-qizlarning ijtimoiy-siyosiy hayotdagi roli va faolligini oshirish boʻyicha takliflar ishlab chiqish, ularning bu boradagi savodxonligini oshirishga qaratilgan tadbirlar oʻtkazish; xotin-qizlarning muammolarini oʻrganish hamda yordamga muhtoj va ogʻir ijtimoiy ahvolga tushib qolgan xotin-qizlarga, shu jumladan nogironligi boʻlgan ayollarga oʻz vaqtida ijtimoiy-huquqiy, psixologik va moddiy yordam koʻrsatish yuzasidan Oila va xotin-qizlar qoʻmitasining hududiy boʻlinmalariga hamda vakolatli davlat organlariga takliflar kiritish; xotin-qizlarni oilaviy va xususiy tadbirkorlikka, hunarmandchilikka keng jalb etish ishlarini tashkillashtirishga koʻmaklashish orqali ularning bandligini taʼminlash uchun vakolatli organ va tashkilotlarga takliflar kiritish; xotin-qizlarni qoʻllab-quvvatlash borasida amalga oshirilayotgan ishlar va islohotlarning mazmun-mohiyatini xotin-qizlar eʼtiboriga yetkazish; xotin-qizlarning huquqlari, erkinliklari va qonuniy manfaatlariga daxldor masalalarni har tomonlama tahlil qilish, ularni bartaraf etishning eng maqbul yoʻllarini aniqlash maqsadida ijtimoiy soʻrovlar oʻtkazilishini tashkil etish; iqtidorli, faol va tashabbuskor xotin-qizlarni, Zulfiya nomidagi Davlat mukofoti hamda “Moʻtabar ayol” koʻkrak nishoni sohibalarini ayollar va qizlarning ijtimoiy-siyosiy hayotidagi faolligini oshirish, ularni mahallalar va oilalardagi ijtimoiy-maʼnaviy muhitni mustahkamlash borasidagi targʻibot-tashviqot ishlariga keng jalb etish choralarini koʻrish; oilaviy qadriyatlarni mustahkamlash, xotin-qizlar bilan ishlash boʻyicha komissiyalarga hamda xotin-qizlar masalalari boʻyicha boshlangʻich tashkilotlarga uslubiy-amaliy koʻmaklashish. 4. Belgilab qoʻyilsinki: xotin-qizlar kengashlari oʻz ishini jamoatchilik asosida olib boradigan, doimiy faoliyat yurituvchi maslahat-kengash organi hisoblanadi; jamoat tashkilotlari zimmasiga yuklatilgan vazifalarni davlat va jamoat tashkilotlaridan jamoat kengashiga jalb etilgan vakil bilan hamkorlikda amalga oshiradi hamda ushbu vakil tegishli vazifalarning quyi tizimda amalga oshirilishini taʼminlaydi; xotin-qizlar kengashlari oʻz faoliyatini mazkur qaror bilan tasdiqlangan Namunaviy nizomga muvofiq ishlab chiqilgan va tegishliligi boʻyicha Oʻzbekiston Respublikasi Oila va xotin-qizlar qoʻmitasi hududiy boʻlinmalari tomonidan tasdiqlanadigan nizom asosida amalga oshiradi; oʻziga yuklatilgan vazifalarni oʻz vaqtida va sifatli bajarib kelayotgan xotin-qizlar jamoatchilik kengashlarining faol va tashabbuskor aʼzolari Qoraqalpogʻiston Respublikasi respublika budjetining, viloyatlar va Toshkent shahar mahalliy, tuman va shaharlar mahalliy budjetlarining qoʻshimcha manbalari va Oʻzbekiston Respublikasi Oila va xotin-qizlar qoʻmitasi huzuridagi Oila va xotin-qizlarni qoʻllab-quvvatlash davlat maqsadli jamgʻarmasi mablagʻlari hisobidan ragʻbatlantirilishi mumkin; Qoraqalpogʻiston Respublikasi Oila va xotin-qizlar qoʻmitasi raisi, viloyatlar va Toshkent shahar oila va xotin-qizlar boshqarmalari, tuman (shahar) oila va xotin-qizlar boʻlimlari boshliqlari tegishli xotin-qizlar kengashlari faoliyatini samarali tashkil etishga shaxsan javobgar hisoblanadi. 5. Oʻzbekiston Respublikasi Mahalla va oilani qoʻllab-quvvatlash vazirligining hududiy boʻlinmalari 2020-yil 30-avgustga qadar Qoraqalpogʻiston Respublikasi Vazirlar Kengashi, viloyatlar va Toshkent shahri hamda tuman (shahar)lar hokimliklari bilan birgalikda: mazkur qaror bilan tasdiqlangan namunaviy nizom asosida tegishli Qoraqalpogʻiston Respublikasi, viloyatlar va Toshkent shahar hamda tuman (shahar)lardagi xotin-qizlar jamoatchilik kengashlari toʻgʻrisidagi nizomlarni hamda xotin-qizlar kengashlari zimmasiga yuklatilgan vazifalardan kelib chiqib, ularning ish rejalarini tasdiqlasin; tegishli hududdagi davlat organlari va jamoat tashkilotlari, ommaviy axborot vositalari va fuqarolik jamiyatining boshqa institutlarida namunali faoliyat olib borayotgan, obroʻ-eʼtiborli va tashabbuskor xotin-qizlardan, fuqarolar yigʻinlari raislarining oila, xotin-qizlar va ijtimoiy-maʼnaviy masalalar boʻyicha oʻrinbosarlari hamda oila va xotin-qizlar masalalari boʻyicha mutaxassislaridan iborat jamoatchilik kengashlari tarkibini shakllantirsin. 6. Oʻzbekiston Milliy axborot agentligi, Oʻzbekiston milliy teleradiokompaniyasiga ushbu qarorda belgilangan vazifalarning amalga oshirilishini muntazam yoritib borish tavsiya etilsin. 7. Oʻzbekiston Respublikasi Mahalla va oilani qoʻllab-quvvatlash vazirligi hamda manfaatdor vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Z.B. Mahkamova zimmasiga yuklansin. 1. Mazkur Namunaviy nizom (keyingi oʻrinlarda — Nizom) Qoraqalpogʻiston Respublikasi, viloyatlar va Toshkent shahrida hamda tuman (shahar)lardagi xotin-qizlar jamoatchilik kengashlarining (keyingi oʻrinlarda — xotin-qizlar kengashlari) asosiy vazifalari, funksiyalari, huquqlari va majburiyatlari, shuningdek faoliyatini tashkil etish tartibini belgilaydi. 2. Xotin-qizlar kengashlari oʻz faoliyatini jamoatchilik asosida olib boradigan, doimiy faoliyat yurituvchi maslahat-kengash organi hisoblanadi. 3. Xotin-qizlar kengashlari oʻz faoliyatida Oʻzbekiston Respublikasining Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, Oʻzbekiston Respublikasi Oila va xotin-qizlar qoʻmitasining hujjatlariga, mazkur Nizomga va boshqa qonunchilik hujjatlariga amal qiladi. 4. Qoraqalpogʻiston Respublikasi, viloyatlar va Toshkent shahar hamda tuman (shahar)lar xotin-qizlar jamoatchilik kengashlari toʻgʻrisidagi nizomlar Oila va xotin-qizlar qoʻmitasining hududiy boʻlinmalari boshliqlari tomonidan tasdiqlanadi. 5. Xotin-qizlar kengashlarining asosiy vazifalari quyidagilar hisoblanadi: xotin-qizlarni qoʻllab-quvvatlash, ularning huquqlari va qonuniy manfaatlarini himoya qilish hamda xotin-qizlarning ijtimoiy-siyosiy hayotdagi roli va faolligini oshirish boʻyicha takliflar ishlab chiqish, ularning bu boradagi savodxonligini oshirishga qaratilgan tadbirlar oʻtkazish; xotin-qizlar manfaatlarini himoya qilishga oid qonunchilik hujjatlari hamda dasturlarning ishlab chiqilishi va ularning ijrosi taʼminlanishida toʻsiq boʻlayotgan muammolarni bartaraf etish boʻyicha takliflarni ishlab chiqish; xotin-qizlarning muammolarini oʻrganish hamda yordamga muhtoj va ogʻir ijtimoiy ahvolga tushib qolgan xotin-qizlarga, shu jumladan nogironligi boʻlgan ayollarga oʻz vaqtida ijtimoiy-huquqiy, psixologik va moddiy yordam koʻrsatish yuzasidan Oila va xotin-qizlar qoʻmitasining hududiy boʻlinmalariga hamda vakolatli davlat organlariga takliflar kiritish; xotin-qizlarni oilaviy va xususiy tadbirkorlikka, hunarmandchilikka keng jalb etish ishlarini tashkillashtirishga koʻmaklashish orqali ularning bandligini taʼminlash uchun vakolatli organ va tashkilotlarga takliflar kiritish; xotin-qizlarni qoʻllab-quvvatlash borasida amalga oshirilayotgan ishlar va islohotlarning mazmun-mohiyatini xotin-qizlar eʼtiboriga yetkazish; xotin-qizlarning huquqlari, erkinliklari va qonuniy manfaatlariga daxldor masalalarni har tomonlama tahlil qilish, ularni bartaraf etishning eng maqbul yoʻllarini aniqlash maqsadida ijtimoiy soʻrovlar oʻtkazilishini tashkil etish; iqtidorli, faol va tashabbuskor xotin-qizlarni, Zulfiya nomidagi Davlat mukofoti hamda “Moʻtabar ayol” koʻkrak nishoni sohibalarini ayollar va qizlarning ijtimoiy-siyosiy hayotdagi faolligini oshirish, ularni mahallalar va oilalardagi ijtimoiy-maʼnaviy muhitni mustahkamlash borasidagi targʻibot-tashviqot ishlariga keng jalb etish choralarini koʻrish; oilaviy qadriyatlarni mustahkamlash, xotin-qizlar bilan ishlash boʻyicha komissiyalarga hamda xotin-qizlar masalalari boʻyicha boshlangʻich tashkilotlarga uslubiy-amaliy koʻmaklashish. 6. Xotin-qizlar kengashlari oʻz zimmasiga yuklatilgan vazifalarga muvofiq quyidagi funksiyalarni bajaradi: doimiy ravishda xotin-qizlarning huquqlari, erkinliklari va qonuniy manfaatlarini taʼminlashga toʻsiq boʻlayotgan muammolarni bartaraf etish boʻyicha takliflar ishlab chiqadi; xotin-qizlarning muammolarini oʻrganish natijalari asosida yordamga muhtoj, nogironligi boʻlgan va ogʻir ijtimoiy ahvolga tushib qolgan xotin-qizlarga ijtimoiy-huquqiy, psixologik va moddiy yordam koʻrsatish boʻyicha Oila va xotin-qizlar qoʻmitasining hududiy boʻlinmalariga hamda vakolatli davlat organlariga takliflar kiritadi; yoshlarni oilaviy hayotga tayyorlash, oiladagi kelishmovchiliklarni toʻgʻri hal qilish hamda oilalarni mustahkamlash, erta nikoh va ajralishlarning oldini olish boʻyicha takliflar ishlab chiqadi va ularni amalga oshirishga koʻmaklashadi; xotin-qizlarni oilaviy va xususiy tadbirkorlikka, hunarmandchilikka keng jalb etish, kreditlar ajratish orqali ularning bandligini taʼminlashga qaratilgan chora-tadbirlarni amalga oshirish yuzasidan takliflarni vakolatli davlat organlarga kiritadi; xotin-qizlarga ularning huquqlari, erkinliklari va qonuniy manfaatlarini himoya qilish sohasida amalga oshirilayotgan islohotlarning mazmun-mohiyatini yetkazadi; mahallalarda xotin-qizlar ishtirokida oʻtkaziladigan tadbirlarlarni tashkillashtirishda fuqarolarning oʻzini oʻzi boshqarish organlariga yaqindan koʻmaklashadi; xotin-qizlarning huquq va qonuniy manfaatlarini roʻyobga chiqarilishi yuzasidan jamoatchilik fikrini tahlil qilib boradi; xotin-qizlarning huquqlari, erkinliklari va qonuniy manfaatlariga daxldor masalalar yuzasidan ijtimoiy soʻrovlar oʻtkazadi, shuningdek, ushbu masalalarda konferensiyalar, seminarlar, davra suhbatlarini tashkil etishda ishtirok etadi; mahallalarda huquqbuzarliklar sodir etishga moyilligi boʻlgan, jazoni ijro etish muassasalaridan ozod qilingan, ogʻir ruhiy holatga va ijtimoiy vaziyatga tushib qolgan xotin-qizlarga har tomonlama yordam koʻrsatish masalalarini muhokama qiladi va amalga oshiriladigan zarur amaliy chora-tadbirlarni belgilaydi. 7. Xotin-qizlar kengashlari zimmasiga yuklatilgan vazifalar va funksiyalarni bajarish uchun quyidagi huquqlarga ega: Oila va xotin-qizlar qoʻmitasining hududiy boʻlinmalari, davlat organlari, xoʻjalik birlashmalaridagi xotin-qizlar masalalari boʻyicha boshlangʻich tashkilotlarning yigʻilishlari va boshqa ommaviy tadbirlar toʻgʻrisidagi axborotni olish hamda mazkur tadbirlarda ishtirok etish; Oila va xotin-qizlar qoʻmitasining hududiy boʻlinmalari, Qoraqalpogʻiston Respublikasi Vazirlar Kengashi, viloyatlar, Toshkent shahar hamda tuman (shahar)lar hokimliklari hamda boshqa tashkilotlar rahbarlariga xotin-qizlar kengashlari vakolatiga kiradigan masalalar yuzasidan takliflar kiritish; xotin-qizlarning huquqlari, erkinliklari va qonuniy manfaatlarini taʼminlash ishlarini kuchaytirish boʻyicha taklif va tavsiyalarni ishlab chiqish hamda amalga oshirish uchun tegishli davlat organlaridan zarur boʻlgan axborotlar, statistika va boshqa materiallarni belgilangan tartibda olish; davlat organlari tomonidan ishlab chiqilgan normativ-huquqiy hujjatlar loyihalarining jamoatchilik muhokamasida ishtirok etish; xotin-qizlar kengashlari majlislarida muhokama qilinadigan masalalarni yoritish boʻyicha ommaviy axborot vositalari bilan hamkorlik qilish; xotin-qizlar, ayniqsa yordamga muhtoj va ogʻir ijtimoiy ahvolga tushib qolgan xotin-qizlar, shu jumladan nogironligi boʻlgan ayollar uchun nazarda tutilgan imtiyozlar haqidagi qonunchilik hujjatlarining ijrosi ustidan jamoatchilik nazoratini amalga oshirish; xotin-qizlarning murojaatlariga davlat organlari va boshqa tashkilotlar tomonidan berilgan javoblarni tahlil qilish; oʻzlariga yuklatilgan vazifalarni bajarish uchun konferensiyalar, forumlar, seminarlar, davra suhbatlari va boshqa tadbirlarni tashkil etish. Xotin-qizlar kengashlari qonunchilik hujjatlariga muvofiq boshqa huquqlarga ham ega boʻlishi mumkin. 8. Xotin-qizlar kengashlarining oʻz faoliyatini amalga oshirish doirasidagi majburiyatlari: qonunchilik hujjatlari va mazkur Nizom talablariga rioya etishi; fuqarolarning or-nomusi va qadr-qimmatini tahqirlashga, ularning shaxsiy hayotiga aralashishga yoʻl qoʻymasligi; jamoatchilik nazoratini amalga oshirish davomida olingan axborotning, agar bunday axborotni tarqatish qonun bilan cheklangan boʻlsa, maxfiyligiga rioya qilishi. Xotin-qizlar kengashlari oʻz zimmasiga qonunchilik hujjatlarida nazarda tutilgan boshqa majburiyatlarni ham olishi mumkin. 9. Xotin-qizlar kengashlarining tarkibi tegishli Qoraqalpogʻiston Respublikasi Oila va xotin-qizlar qoʻmitasi raisi, viloyatlar va Toshkent shahar oila va xotin-qizlar boshqarmalari, tuman (shahar) oila va xotin-qizlar boʻlimlari (keyingi oʻrinlarda — Oila va xotin-qizlar qoʻmitasining hududiy boʻlinmalari) boshliqlari buyrugʻi bilan tasdiqlanadi. 10. Xotin-qizlar kengashlari tuman (shahar)larda 15 — 25 nafar, Qoraqalpogʻiston Respublikasi, viloyatlar va Toshkent shahrida 30 — 40 nafar aʼzodan iborat boʻladi. Xotin-qizlar kengashlarini mazkur nizomga 1a va 1b-ilovalarga muvofiq namunaviy tarkibda shakllantirish tavsiya etiladi. Viloyat xotin-qizlar kengashi tarkibiga, qoida tariqasida, hududdagi har bir tuman (shahar) xotin-qizlar kengashlari raislari kiritiladi. 11. Xotin-qizlar kengashlarining tarkibi har uch yilda Oila va xotin-qizlar qoʻmitasining tegishli hududiy boʻlinmalari boshliqlari tomonidan tasdiqlanadi. 12. Xotin-qizlar kengashlarining tarkibiga uning raisi, rais oʻrinbosari, kotibi va aʼzolari kiradi. 13. Oila va xotin-qizlar qoʻmitasining hududiy boʻlinmalari boshliqlari bir vaqtning oʻzida xotin-qizlar kengashlariga raislik qiladi. 14. Viloyatlarda oila va xotin-qizlar boshqarmasining Gender tenglikni taʼminlash va xotin-qizlarning ijtimoiy-siyosiy faolligini oshirish boʻyicha bosh mutaxassisi, tuman (shahar)larda oila va xotin-qizlar boʻlimining xotin-qizlarning ijtimoiy-siyosiy faolligini oshirish, mahallalardagi xotin-qizlar faollari ishini muvofiqlashtirish va boshlangʻich tashkilotlar bilan ishlash boʻyicha yetakchi mutaxassisi bir vaqtning oʻzida xotin-qizlar kengashlarining kotiblari hisoblanadi. 15. Xotin-qizlar kengashlari raislarining oʻrinbosarlari xotin-qizlar kengashlari aʼzolari orasidan yigʻilish ishtirokchilarining uchdan ikki qismining ovozi bilan saylab olinadi. 16. Quyidagi holatlarda xotin-qizlar kengashlari raislarining oʻrinbosarlari va aʼzolari uning tarkibidan chiqarilishi mumkin: ular tomonidan xotin-qizlar kengashlari tarkibidan chiqish toʻgʻrisida ariza berilganda; xotin-qizlar kengashlarining majlislarida uch va undan ortiq marotaba ishtirok etmaganda; mazkur Nizomning 8-bandida nazarda tutilgan majburiyatlarni bajarmaganda; xotin-qizlar kengashlari zimmasiga yuklatilgan vazifalar ijrosini taʼminlash ishlarida muntazam qatnashmaganda; ularga nisbatan chiqarilgan sudning ayblov hukmi qonuniy kuchga kirganda; vafot etganda, shuningdek, sudning qonuniy kuchga kirgan hal qiluv qarori asosida ular muomalaga layoqatsiz, bedarak yoʻqolgan yoki vafot etgan deb topilganda. Xotin-qizlar kengashlarining raisi va kotibi Oila va xotin-qizlar qoʻmitasining hududiy boʻlinmalarida egallab turgan lavozimidan ozod etilganda xotin-qizlar kengashlaridagi vakolatlarini ham oʻzidan soqit qiladi. 17. Xotin-qizlar kengashlarining tarkibi toʻgʻrisidagi maʼlumotlar va unga kiritilgan oʻzgartirishlar ular tasdiqlangan paytdan boshlab besh kun ichida Oila va xotin-qizlar qoʻmitasining hududiy boʻlinmalari rasmiy veb-saytlarida eʼlon qilinadi. 18. Xotin-qizlar kengashining raisi: faoliyatga umumiy rahbarlik qiladi; majlislarni chaqiradi va kun tartibini belgilaydi; majlislarda raislik qiladi; ish rejalarni, majlis bayonnomalarini va boshqa hujjatlarini tasdiqlaydi; qarorlari ijrosini nazorat qiladi; aʼzolarni mahallalarga hamda zimmasiga yuklatilgan vazifalarning mazmun-mohiyatidan kelib chiqib tegishli yoʻnalishlarga biriktiradi; aʼzolar zimmasiga yuklatilgan vazifalarning bajarilishini muvofiqlashtiradi; Oila va xotin-qizlar qoʻmitasi hududiy boʻlinmalarining rasmiy veb-saytlarida va boshqa resurslarda joylashtiriladigan xotin-qizlar kengashlari faoliyati toʻgʻrisidagi maʼlumotlar tarkibi boʻyicha takliflar kiritadi hamda ularni Oila va xotin-qizlar qoʻmitasining tegishli hududiy boʻlinmalari boshliqlari bilan kelishadi; qarorlarini bajarish masalalari yuzasidan Oila va xotin-qizlar qoʻmitasining hududiy boʻlinmalari boshliqlari, fuqarolarning oʻzini oʻzi boshqarish organlari va boshqa davlat organlari hamda jamoat tashkilotlari bilan hamkorlik qiladi; xotin-qizlar kengashlarining samarali ishini taʼminlash boʻyicha boshqa vakolatlarni amalga oshiradi. 19. Xotin-qizlar kengashlarining raisi oʻrnida boʻlmagan taqdirda, uning vazifasini rais oʻrinbosari bajaradi. 20. Xotin-qizlar kengashi raisining oʻrinbosari: rais yoʻqligida xotin-qizlar kengashining majlislarida raislik qiladi; xotin-qizlar kengashi qarorlarining ijrosini nazorat qilish boʻyicha ishlarni tashkil etadi; fuqarolarni va yuridik shaxslarning vakillarini qabul qiladi, shuningdek, xotin-qizlar kengashi faoliyatiga taalluqli murojaatlarni koʻrib chiqish boʻyicha ishlarni tashkil etadi; xotin-qizlar kengashining samarali ishlarini taʼminlash boʻyicha boshqa vakolatlarni amalga oshiradi. 21. Xotin-qizlar kengashining kotibi: xotin-qizlar kengashining faoliyatini uslubiy, tashkiliy-huquqiy va tashkiliy-texnik jihatdan taʼminlash masalalarini hal qiladi; xotin-qizlar kengashining navbatdagi majlisiga barcha zarur materiallar oʻz vaqtida tayyorlanishini taʼminlaydi, Oila va xotin-qizlar qoʻmitasining hududiy boʻlinmalari xodimlaridan zarur hujjatlar va maʼlumotlarni soʻrab oladi; kun tartibiga muvofiq xotin-qizlar kengashlarining majlislari oʻtkazilishini tashkil etadi; xotin-qizlar kengashining tadbirlari oʻtkaziladigan sana, joy va taklif etiladigan shaxslar roʻyxatini xotin-qizlar kengashining raisi bilan kelishadi; xotin-qizlar kengashining aʼzolarini va taklif etilgan shaxslarni xotin-qizlar kengashi majlisi oʻtkaziladigan joy, sana va vaqt haqida xabardor qiladi; xotin-qizlar kengashi qarorlarining ijro etilishi ustidan monitoring olib boradi va uning natijalarini xotin-qizlar kengashi majlisida koʻrib chiqish boʻyicha takliflar kiritadi; xotin-qizlar kengashi majlisining bayonnomasini rasmiylashtiradi va tasdiqlangan bayonnomaning xotin-qizlar kengashlari aʼzolari hamda boshqa manfaatdor shaxslarga yuborilishini taʼminlaydi; xotin-qizlar kengashining samarali ishlashini taʼminlash boʻyicha boshqa choralarni amalga oshiradi. 22. Xotin-qizlar kengashlarining aʼzolari oʻz majlislarida koʻrib chiqiladigan masalalarni muhokama qilish va hal qilishda oʻz vakolatini boshqalarga oʻtkazish huquqiga ega emas. Xotin-qizlar kengashlarining majlisida ishtirok etish imkoni boʻlmagan hollarda, kengash aʼzosi majlis kun tartibidagi masalalar boʻyicha oʻz fikrini yozma shaklda yuborishi mumkin. Bunda uning fikri majlisda koʻrib chiqiladi va ovoz berishda hisobga olinadi. Xotin-qizlar kengashining aʼzosi: xotin-qizlar kengashining ish rejalariga takliflar beradi hamda tasdiqlangan ish rejalari bajarilishida ishtirok etadi; xotin-qizlarning huquqlari, erkinliklari va qonuniy manfaatlarini taʼminlashga toʻsiq boʻlayotgan muammolarni bartaraf etish boʻyicha takliflar va tavsiyalarni ishlab chiqishda hamda amalga oshirishda qatnashadi; xotin-qizlar kengashi majlislarining kun tartibiga kiritilgan masalalar yuzasidan tahliliy materiallar tayyorlaydi; xotin-qizlar kengashining vakolatiga kiradigan masalalar bilan bogʻliq murojaatlarni koʻrib chiqadi va natijalari boʻyicha tegishli hujjatlarni tayyorlaydi; yordamga muhtoj va ogʻir ijtimoiy ahvolga tushib qolgan xotin-qizlar, shu jumladan, nogironligi boʻlgan ayollar bilan uchrashuvlar oʻtkazadi va ularning huquqlari, erkinliklari hamda qonuniy manfaatlarini taʼminlash boʻyicha takliflarni xotin-qizlar kengashiga kiritadi; xotin-qizlar kengashining zimmasiga yuklangan vazifalar va funksiyalarga muvofiq boshqa vakolatlarni amalga oshiradi. 23. Xotin-qizlar kengashlari faoliyati mazkur nizomga 2-ilovaga muvofiq sxema asosida tashkil etiladi. Faoliyatning asosiy masalalari kengashning majlisida koʻrib chiqiladi. Xotin-qizlar kengashlarining majlisi uning ish rejalari asosida har oyda kamida bir marta chaqiriladi. Xotin-qizlar kengashlari raisining tashabbusi, shuningdek, xotin-qizlar kengashlari aʼzolarining uchdan bir qismining yozma murojaati asosida uning navbatdan tashqari majlisi chaqirilishi mumkin. 24. Xotin-qizlar kengashlarining majlislariga davlat organlari, xoʻjalik birlashmalari va jamoat tashkilotlaridagi xotin-qizlar masalalari boʻyicha boshlangʻich tashkilotlarning raislari, shuningdek, boshqa davlat organlari, nodavlat notijorat tashkilotlar va fuqarolik jamiyati institutlarining vakillari, mahalla faollari taklif etilishi mumkin. 25. Xotin-qizlar kengashlari majlisi kun tartibining loyihasi kotib tomonidan uning aʼzolari takliflari va raisining topshirigʻi asosida shakllantiriladi. 26. Xotin-qizlar kengashlarining majlisini uning raisi olib boradi. Xotin-qizlar kengashlarining majlisida Oila va xotin-qizlar qoʻmitasining hududiy boʻlinmalari boshliqlari, ularning oʻrinbosarlari va boshqa xodimlar ishtirok etishi mumkin. 27. Xotin-qizlar kengashlarining majlisi, agar unda kengash aʼzolarining kamida uchdan ikki qismi ishtirok etgan taqdirda vakolatli hisoblanadi. 28. Xotin-qizlar kengashlarining qarori majlisda ishtirok etayotgan aʼzolarning oddiy koʻpchilik ovozi bilan qabul qilinadi. 29. Xotin-qizlar kengashlarining qarorlari tavsiyaviy xususiyatga ega. 30. Xotin-qizlar kengashlarining har bir aʼzosi qabul qilinayotgan qarorlar boʻyicha oʻzining fikrini yozma shaklda ifodalashga haqli. Aʼzolarning fikri xotin-qizlar kengashlari majlisining bayonnomasiga majburiy tartibda qoʻshib qoʻyiladi. 31. Xotin-qizlar kengashlarining majlisida qabul qilingan qaror bayonnoma bilan rasmiylashtiriladi. Xotin-qizlar kengashlari majlisining bayonnomasi kotib tomonidan imzolanadi, majlisga raislik qiluvchi tomonidan tasdiqlanadi va uch kun muddatda Oila va xotin-qizlar qoʻmitasining hududiy boʻlinmalariga, mahallalardagi xotin-qizlar faollariga, xotin-qizlar masalalari boʻyicha boshlangʻich tashkilotlarga, xotin-qizlar kengashlari aʼzolariga va boshqa manfaatdor shaxslarga yuboriladi. Xotin-qizlar kengashining bevosita uning vakolatlariga kiritilgan masalalar boʻyicha qabul qilgan qarorlari va bayonnomalaridagi koʻrsatmalar xotin-qizlar masalalari boʻyicha boshlangʻich tashkilotlar tomonidan bajarilishi maqsadga muvofiq hisoblanadi. 32. Zarur hollarda xotin-qizlar kengashlarining raisi tashabbusi bilan qaror xotin-qizlar kengashlarining aʼzolari bilan kelishilgan holda soʻrov yoʻli bilan qabul qilinishi mumkin. Oila va xotin-qizlar qoʻmitasining hududiy boʻlinmalari xotin-qizlar kengashlarining qabul qilgan qaroriga qoʻshilmagan hollarda, qarorni olgan sanadan boshlab oʻn kundan kechikmay unga oʻzining asoslantirilgan eʼtirozini yozma shaklda yuboradi. 33. Xotin-qizlar kengashlarining kotibi kengash aʼzolari koʻmagida xotin-qizlar kengashlari qarorlari ijrosining borishini oʻrganadi va koʻrib chiqadi, zarur hollarda xotin-qizlar kengashlarining raisiga tegishli takliflar kiritadi. 34. Xotin-qizlar kengashlarining faoliyati ommaviy axborot vositalarida muntazam yoritib boriladi hamda Oila va xotin-qizlar qoʻmitasi hududiy boʻlinmalarining rasmiy veb-saytlarida joylashtirib boriladi. Oila va xotin-qizlar qoʻmitasining hududiy boʻlinmalari boshliqlari xotin-qizlar kengashlarining faoliyatini mahalliy bosma va elektron ommaviy axborot vositalarida muntazam yoritilishini tashkil etadi. Oila va xotin-qizlar qoʻmitasining Matbuot xizmati xotin-qizlar kengashlarining faoliyatini markaziy bosma va elektron ommaviy axborot vositalarida muntazam yoritib borilishini taʼminlaydi va ushbu maqsadda xotin-qizlar kengashlarining kotiblari bilan tezkor maʼlumotlar almashinuvini amalga oshiradi. 35. Tuman (shahar)lar xotin-qizlar kengashlari raislari tegishliligi boʻyicha Qoraqalpogʻiston Respublikasi, viloyatlar va Toshkent shahar xotin-qizlar kengashlariga amalga oshirilgan ishlar va mavjud takliflar yuzasidan yilning har choragi yakunida axborot taqdim etib boradi. Qoraqalpogʻiston Respublikasi, viloyatlar va Toshkent shahar xotin-qizlar kengashlari raislari Oʻzbekiston Respublikasi Mahalla va oilani qoʻllab-quvvatlash vazirligiga har chorak yakunidan keyingi oyning beshinchi sanasiga qadar amalga oshirilgan ishlar va mavjud takliflar yuzasidan axborot taqdim etib boradi. 36. Oʻzbekiston Respublikasi Oila va xotin-qizlar qoʻmitasi markaziy apparatining Gender tenglikni taʼminlash va xotin-qizlarning ijtimoiy-siyosiy faolligini oshirish boʻlimi tomonidan xotin-qizlar jamoatchilik kengashlari faoliyati muntazam monitoring qilinadi hamda ularga uslubiy va amaliy koʻmaklashiladi. 37. Davlat organlari va xoʻjalik birlashmalarida faoliyat yuritayotgan xotin-qizlarning jamiyat hayotidagi siyosiy, ijtimoiy, iqtisodiy sohalardagi faolligini kuchaytirish, xotin-qizlarni qoʻllab-quvvatlash, ijtimoiy-iqtisodiy ahvolini yaxshilash, huquq va manfaatlarini himoya qilish hamda taʼminlash, tadbirkorlik va kasbiy mahoratini oshirish, milliy, maʼnaviy qadriyatlarimizga asoslangan holda oila munosabatlarini mustahkamlash, sogʻlom turmush tarzini shakllantirish maqsadida xotin-qizlar masalalari boʻyicha boshlangʻich tashkilotlar tuzilishi mumkin. Xotin-qizlar masalalari boʻyicha boshlangʻich tashkilotlar xotin-qizlarni ixtiyoriylik asosida birlashtiradi, oʻz faoliyatini jamoatchilik asosida amalga oshiradi. 38. Xotin-qizlar kengashlari davlat organlari va xoʻjalik birlashmalaridagi xotin-qizlar masalalari boʻyicha boshlangʻich tashkilotlar bilan oʻzaro hamkorlik qiladi. 39. Xotin-qizlar kengashlari xotin-qizlar masalalari boʻyicha boshlangʻich tashkilotlar orqali xotin-qizlarning huquqlari, erkinliklari va qonuniy manfaatlariga daxldor dolzarb masalalar yuzasidan takliflar va tavsiyalar ishlab chiqadi, ularga uslubiy-amaliy koʻmaklashadi hamda faoliyatini samarali tashkil etish boʻyicha tavsiyalar beradi. 40. Xotin-qizlar masalalari boʻyicha boshlangʻich tashkilotlar majlislariga davlat organlari va xoʻjalik birlashmalaridagi boshqa xotin-qizlar masalalari boʻyicha boshlangʻich tashkilotlarning raislari va xotin-qizlar kengashlarining aʼzolari taklif etilishi mumkin. 41 . Xotin-qizlar kengashlari oʻz ish rejalari va qarorlarini uch kun ichida boshlangʻich tashkilotlariga foydalanish uchun yuboradi. 42 . Xotin-qizlar masalalari boʻyicha boshlangʻich tashkilotlar davlat organlari va xoʻjalik birlashmalarida faoliyat yuritayotgan xotin-qizlarning jamiyat hayotidagi siyosiy, ijtimoiy, iqtisodiy sohalaridagi faolligini kuchaytirish, xotin-qizlarni qoʻllab-quvvatlash, ijtimoiy-iqtisodiy ahvolini yaxshilash, huquq va manfaatlarini himoya qilish hamda taʼminlash, tadbirkorlik va kasbiy mahoratini oshirish, milliy, maʼnaviy qadriyatlarimizga asoslangan holda oila munosabatlarini mustahkamlash, sogʻlom turmush tarzini shakllantirish ishlarini amalga oshirish, mavjud muammolarini bartaraf etish yuzasidagi takliflarini xotin-qizlar kengashlariga beradi. 43. Xotin-qizlar kengashlari aʼzoligiga davlat organlari va xoʻjalik birlashmalaridagi xotin-qizlar masalalari boʻyicha boshlangʻich tashkilotlarning faol raislari ham kiritiladi. 44. Xotin-qizlar kengashlarining faoliyatini moddiy-texnik jihatdan taʼminlash Oila va xotin-qizlar qoʻmitasining hududiy boʻlinmalari tomonidan, shuningdek, qonunchilik hujjatlarida taqiqlanmagan boshqa manbalar hisobidan amalga oshiriladi. 45. Oila va xotin-qizlar qoʻmitasining hududiy boʻlinmalari boshliqlari xotin-qizlar kengashlarining faoliyatini samarali tashkil etishga shaxsan masʼul hisoblanadi. 46. Xotin-qizlar kengashlarining hamda Oila va xotin-qizlar qoʻmitasining hududiy boʻlinmalari boshliqlarining xotin-qizlar kengashlari faoliyati bilan bogʻliq qarorlari ustidan belgilangan tartibda shikoyat qilinishi mumkin. 47. Xotin-qizlar kengashlarini tugatish va qayta tashkil etish Oʻzbekiston Respublikasi qonunchiligida belgilangan tartibda amalga oshiriladi. 1. Qoraqalpogʻiston Respublikasi Oila va xotin-qizlar qoʻmitasi raisi, viloyatlar va Toshkent shahar oila va xotin-qizlar boshqarmalari boshliqlari, xotin-qizlar jamoatchilik kengashi raisi 2. Xotin-qizlarni huquqlari va qonuniy manfaatlarini himoya qiluvchi nodavlat notijorat tashkilot rahbari, xotin-qizlar jamoatchilik kengashi raisining oʻrinbosari 3. Oʻzbekiston Respublikasi Oliy Majlisi Senati aʼzosi (kelishuv asosida) 4. Oʻzbekiston Respublikasi Oliy Majlisining Qonunchilik palatasi deputati (kelishuv asosida) 5. Qoraqalpogʻiston Respublikasi Joʻqorgʻi Kengesi hamda xalq deputatlari viloyatlar, Toshkent shahar Kengashlari deputati (kelishuv asosida) 6. Qoraqalpogʻiston Respublikasi ichki ishlar vazirligi, viloyatlar va Toshkent shahar ichki ishlar boshqarmasi huquqbuzarliklar profilaktikasi boshqarmalari boshligʻining oʻrinbosari 7. Qoraqalpogʻiston Respublikasi adliya vazirligi, viloyatlar va Toshkent shahar adliya boshqarmalari masʼul xodimi 8. Qoraqalpogʻiston Respublikasi sogʻliqni saqlash vazirligi, viloyatlar va Toshkent shahar sogʻliqni saqlash boshqarmalari masʼul xodimi 9. Qoraqalpogʻiston Respublikasi xalq taʼlimi vazirligi, viloyatlar va Toshkent shahar xalq taʼlimi boshqarmalari masʼul xodimi 10. Qoraqalpogʻiston Respublikasi Bandlik va mehnat munosabatlari vazirligi, viloyatlar va Toshkent shahar bandlik bosh boshqarmalari masʼul xodimi 11. Respublika Maʼnaviyat va maʼrifat markazining Qoraqalpogʻiston Respublikasi, viloyat va Toshkent shahar boʻlimlari masʼul xodimi 12. Qoraqalpogʻiston Respublikasi, viloyatlar va Toshkent shahar Markaziy banki bosh boshqarmasi masʼul xodimi (kelishuv asosida) 13. Qoraqalpogʻiston Respublikasi, viloyatlar va Toshkent shahar teleradiokompaniyasi masʼul xodimi (kelishuv asosida) 14. Qoraqalpogʻiston Respublikasi, viloyatlar va Toshkent shahar gazetasi tahririyati masʼul xodimi (kelishuv asosida) 15. Respublika “Tadbirkor ayol” Assotsiatsiyasi Qoraqalpogʻiston Respublikasi, viloyatlar va Toshkent shahar hududiy boʻlinmalari raisi 16. Qoraqalpogʻiston Respublikasi, viloyatlar va Toshkent shahar xotin-qizlar tadbirkorlik markazlari rahbari 17. Respublika zoʻrlik ishlatishdan jabr koʻrgan xotin-qizlarni reabilitatsiya qilish va moslashtirish, oʻz joniga qasd qilishni oldini olish markazi Qoraqalpogʻiston Respublikasi, viloyatlar va Toshkent shahar filiallari rahbari 18. Zulfiya nomidagi Davlat mukofoti hamda “Moʻtabar ayol” koʻkrak nishoni sohibalari 19. Davlat organlari va xoʻjalik birlashmalaridagi xotin-qizlar masalalari boʻyicha boshlangʻich tashkilotlarning faol, tajribali va tashabbuskor raislari 20. Xotin-qizlarni huquqlari va qonuniy manfaatlarini himoya qiluvchi nodavlat notijorat tashkilotlarning faol, tajribali va tashabbuskor rahbarlari (kelishuv asosida) 21. Tuman (shahar) oila va xotin-qizlar boʻlimlari boshliqlari — tuman (shahar) xotin-qizlar jamoatchilik kengashlari raislari. 22. Qoraqalpogʻiston Respublikasi Oila va xotin-qizlar qoʻmitasi hamda viloyatlar va Toshkent shahar oila va xotin-qizlar boshqarmalari Gender tenglikni taʼminlash va xotin-qizlarning ijtimoiy-siyosiy faolligini oshirish boʻyicha bosh mutaxassisi, xotin-qizlar jamoatchilik kengashining kotibi 1. Tuman (shahar) oila va xotin-qizlar boʻlimi boshligʻi, xotin-qizlar jamoatchilik kengashi raisi 2. Xotin-qizlarni huquqlari va qonuniy manfaatlarini himoya qiluvchi nodavlat notijorat tashkilot rahbari, xotin-qizlar jamoatchilik kengashi raisining oʻrinbosari 3. Xalq deputalari tuman (shahar) Kengashlari deputati (kelishuv asosida) 4. Tuman (shahar) ichki ishlar boʻlimi huquqbuzarliklar profilaktikasi boʻlimi xotin-qizlar masalalari boʻyicha katta inspektori 5. Tuman (shahar) sogʻliqni saqlash boʻlimi masʼul xodimi 6. Tuman (shahar) xalq taʼlimi boʻlimi masʼul xodimi 7. Tuman (shahar) aholiga koʻmaklashish markazlari masʼul xodimi 8. Tuman (shahar) tijorat banklari filiallari masʼul xodimi (kelishuv asosida) 9. Tuman (shahar) FHDY organi mudiri 10. Tuman (shahar) gazetasi tahririyati masʼul xodimi (kelishuv asosida) 11. Savdo-sanoat palatasining tuman (shahar) tadbirkorlikka koʻmaklashish markazlari masʼul xodimi 12. Zoʻrlik ishlatishdan jabr koʻrgan xotin-qizlarni reabilitatsiya qilish va moslashtirish, oʻz joniga qasd qilishni oldini olish markazi tuman (shahar) filiallari rahbari 13. Zulfiya nomidagi Davlat mukofoti hamda “Moʻtabar ayol” koʻkrak nishoni sohibalari 14. Faol, tajribali va tashabbuskor fuqarolar yigʻini raisi (kelishuv asosida) 15. Mahallalardagi faol, tajribali va tashabbuskor xotin-qizlar faollari 16. Davlat organlari va xoʻjalik birlashmalaridagi xotin-qizlar masalalari boʻyicha boshlangʻich tashkilotlarning faol, tajribali va tashabbuskor raislari 17. Tuman (shahar) oila va xotin-qizlar boʻlimining xotin-qizlarning ijtimoiy-siyosiy faolligini oshirish, mahallalardagi xotin-qizlar faollari ishini muvofiqlashtirish va boshlangʻich tashkilotlar bilan ishlash boʻyicha yetakchi mutaxassisi, xotin-qizlar jamoatchilik kengashining kotibi BosqichlarSubyektlarTadbirlarIjro muddati1-bosqichQoraqalpogʻiston Respublikasi Oila va xotin-qizlar qoʻmitasi hamda viloyatlar va Toshkent shahar oila va xotin-qizlar boshqarmalari, tuman (shahar)lar boʻlimlari (keyingi oʻrinlarda — Oila va xotin-qizlar qoʻmitasining hududiy boʻlinmalari)Xotin-qizlar jamoatchilik kengashlari Qoraqalpogʻiston Respublikasi, viloyatlar va Toshkent shahrida 30 — 40 nafar, tuman (shahar)larda 15 — 25 nafar aʼzodan iborat tarkibda tashkil etiladi.Doimiy2-bosqichOila va xotin-qizlar qoʻmitasining hududiy boʻlinmalariXotin-qizlar kengashlarining tarkibi tegishliligi boʻyicha Oila va xotin-qizlar qoʻmitasining hududiy boʻlinmalari boshliqlari buyrugʻi bilan tasdiqlanadi.Har uch yilda tasdiqlanadi3-bosqichXotin-qizlar kengashlariXotin-qizlar kengashlari faoliyatining asosiy masalalari uning majlisida koʻrib chiqiladi.Har oyda kamida bir marotaba4-bosqichXotin-qizlar kengashlariXotin-qizlar kengashlari aʼzolarining uchdan bir qismining yozma murojaati asosida navbatdan tashqari majlisini chaqirishi mumkin.Yozma murojaat taqdim qilinganda5-bosqichXotin-qizlar kengashi raisiXotin-qizlar kengashlarining majlisida qabul qilingan qaror bayonnoma bilan rasmiylashtiriladi.Majlis oʻtkazilgan sanada6-bosqichXotin-qizlar kengashlariXotin-qizlar kengashlari majlisining bayonnomasi kotib tomonidan imzolanadi, majlisga raislik qiluvchi tomonidan tasdiqlanadi hamda Oila va xotin-qizlar qoʻmitasining hududiy boʻlinmalariga, mahallalardagi xotin-qizlar faollariga, xotin-qizlar masalalari boʻyicha boshlangʻich tashkilotlarga, xotin-qizlar kengashlari aʼzolariga va boshqa manfaatdor shaxslarga yuboriladi.Uch kun muddatda7-bosqichOila va xotin-qizlar qoʻmitasining hududiy boʻlinmalariOila va xotin-qizlar qoʻmitasining hududiy boʻlinmalari xotin-qizlar kengashlarining qabul qilgan qaroriga qoʻshilmagan hollarda, unga oʻzining asoslantirilgan eʼtirozini yozma shaklda yuboradi.Kengash qarori olingan sanadan boshlab oʻn kunda8-bosqichXotin-qizlar kengashi kotibi va aʼzolariXotin-qizlar kengashlarining kotibi kengash aʼzolari koʻmagida xotin-qizlar kengashlari qarorlari ijrosining borishini oʻrganadi va koʻrib chiqadi, zarur boʻlgan hollarda raisga tegishli takliflar kiritadi.Doimiy9-bosqichTuman (shahar)lar xotin-qizlar kengashlari raislariQoraqalpogʻiston Respublikasi, viloyatlar va Toshkent shahar xotin-qizlar kengashlariga qilingan ishlar va mavjud takliflar yuzasidan axborot taqdim etib boradi.Har chorak yakunida10-bosqichQoraqalpogʻiston Respublikasi, viloyatlar va Toshkent shahar xotin-qizlar kengashlari raislariOʻzbekiston Respublikasi Oila va xotin-qizlar qoʻmitasiga qilingan ishlar va mavjud takliflar yuzasidan axborot taqdim etib boradi.Har chorak yakunidan keyingi oyning beshinchi sanagacha